**ZAŠTITA OSOBNIH PODATAKA**

**Politika zaštite osobnih podataka u Općini Proložac**

**OPĆA NAČELA**
Općina Proložac ozbiljno shvaća zaštitu vaših osobnih podataka i poduzima sve potrebne tehničke i organizacijske mjere u skladu s najboljom praksom i obvezama koje propisuju hrvatski zakoni i Opća uredba o zaštiti podataka (EC 2016/679) – GDPR.

Informacijski sustav Općine Proložac zaštićen je sukladno najboljim praksama i standardima fizičkim rješenjima i aplikacijama vodećih svjetskih proizvođača. Logičkim i fizičkim pristupom komponentama sustava upravlja se sukladno primjenjivim standardima.

Konkretna svrha i načini obrade vaših osobnih podataka uvelike ovise o vrsti poslovnog odnosa na temelju kojeg prikupljamo vaše podatke. U svojem poslovanju rukovodimo se temeljnim načelima zaštite osobnih podataka, što znači da podatke obrađujemo zakonito, transparentno i pošteno te da je obrada ograničena samo za svrhu za koju su podatci prikupljeni kao i da se obrađuju samo oni podatci koji su nužni za tu svrhu. Vaše osobne podatke čuvamo samo onoliko koliko je potrebno za ostvarenje svrhe obrade, osim u slučaju kada smo određenim propisima vezani dulje pohranjivati osobne podatke, odnosno u slučaju kada to zahtijevaju naši legitimni interesi (primjerice radi postavljanja, ostvarivanja ili zaštite pravnih zahtjeva). Točnost, pouzdanost, povjerljivost i cjelovitost vaših osobnih podataka također su načela kojima se vodimo pri obradi. Pristup vašim osobnim podatcima imaju isključivo ovlaštene osobe Općine Proložac.

Ako se ne slažete s Politikom zaštite osobnih podataka u Općini Proložac , molimo vas da se ne koristite našom stranicom ili da ne navodite svoje osobne podatke. Svaka promjena politike privatnosti Općine Proložac bit će objavljena na ovoj mrežnoj stranici.

**KLJUČNE INFORMACIJE**

**Voditelj obrade i Službenik za zaštitu osobnih podataka**
Voditelj obrade osobnih podataka jest Općina Proložac , trg Dr Franje Tuđmana 1, 21264 Proložac, OIB: 92459514722

**Službenik za zaštitu osobnih podataka**: Miro Maršić,pročelnik Jedinstvenog upravnog odjela
Kontakt na koji možete slati svoje upite jest: Općina Proložac, Trg Dr Franje Tuđmana 1., 21264 Proložac Donji OIB: 92459514722

Adresa: uz napomenu  „n. p. Službenika za zaštitu osobnih podataka“
Adresa e-pošte: opcina@prolozac.hr

**Svrha obrade i pravna osnova za obradu osobnih podataka**

Općina Proložac kao voditelj obrade osobnih podataka, štiti vašu privatnost i obrađuje samo one osobne podatke koji su joj nužni i koji su pribavljeni u sklopu njezinih poslovnih aktivnosti, bilo da su podatci dobiveni od vas, od strane trećih osoba ili javno dostupnih izvora, a radi obavljanja poslova iz domene jedinica lokalne samouprave.

 Ako ćemo vaše osobne podatke obrađivati u svrhe koje nisu ovdje opisane ili izvan svrhe za koju ste dali privolu, prije takve obrade pružit ćemo vam informacije o toj drugoj svrsi i sve druge relevantne informacije o obradi.

**Koje osobne podatke prikupljamo i kako do njih dolazimo?**

Ponajprije obrađujemo one osobne podatke koje prikupimo tijekom poslovnog odnosa, kao što su ime, prezime, OIB, adresa, i sl. No, ako je to neophodno za izvršenje naših poslovnih aktivnosti i nevezano za konkretan ugovorni ili poslovni odnos, podatke prikupljamo iz javnih izvora (Sudski registar, FINA).

**Jeste li obvezni dostaviti nam osobne podatke?**

U slučaju zakonske odredbe koja striktno određuje da određeni postupak ili radnju moramo poduzeti, tada ste obavezni. U ostalim slučajevima niste obvezni. No imajte na umu da u pojedinim slučajevima uskrate davanja traženih podataka Općina Proložac neće moći s vama zaključiti ugovorni odnos odnosno ispunjavati svoje zakonske i ugovorne obveze.

**Razdoblje u kojem će podatci biti pohranjeni**

Općina Proložac vaše će osobne podatke čuvati samo onoliko koliko je potrebno kako bi se izvršila njezina ugovorna ili zakonska obveza ili legitimni interes, osim u slučaju obrade osobnih podataka na temelju privole, kada u trenutku povlačenja vaše privole prestaje obrada. Privolu možete povući u svakom trenutku slanjem zahtjeva:

– na adresu e-pošte:  opcina@prolozac.hr
– na adresu: Općina Proložac, Trg Dr Franje Tuđmana 1., 21264 Proložac Donji ; OIB:92459514722 n/p. Službenika za zaštitu osobnih podataka.

Napominjemo da povlačenje privole ne utječe na zakonitost obrade temeljene na privoli prije njezina povlačenja.
Ako vaši osobni podatci više neće biti potrebni za ispunjenje gore navedene svrhe, bit će uništeni, osim kada je daljnje čuvanje propisano zakonom.

**Tko je primatelj vaših osobnih podataka?**

Općina Proložac obvezuje se čuvati vaše osobne podatke i neće ih priopćavati odnosno učiniti dostupnima trećim osobama bez vašeg posebnog odobrenja, osim:

* nadležnim tijelima u svrhu obavljanja poslova iz njihove nadležnosti (primjerice Porezna uprava, MUP)
* kada su ti podatci potrebni sudu ili nadležnom državnom odvjetništvu, odnosno drugim tijelima u jednakovrijednim pravnim postupcima
* kada je Općina Proložac zakonski dužna dostavljati te podatke.

**Koja su vaša prava povezana s obradom osobnih podataka?**

Ovisno o pravnoj osnovi obrade vaša prava mogu biti sljedeća:

* zatražiti pristup osobnim podatcima koji se odnose na vas, odnosno imate pravo na informaciju o opsegu prikupljenih podataka, svrsi obrade, kategoriji osobnih podataka koji se obrađuju, primateljima kojima se podatci dostavljaju i razdoblju pohrane
* zatražiti ispravak netočnih, odnosno dopunu nepotpunih osobnih podataka te smo u tom slučaju dužni postupiti u skladu s vašim zahtjevom bez nepotrebnog odgađanja
* uložiti prigovor na obradu osobnih podataka u slučaju obrade na temelju legitimnih interesa Općine Proložac ili u slučaju obrade radi izravnog marketinga
* tražiti brisanje podataka kad je svrha obrade ispunjena, kada povučete privolu kao jedinu osnovu obrade, kad vaš interes zaštite privatnosti preteže nad legitimnim interesom Općine Proložac za obradu, kad je to potrebno radi poštivanja zakonskih obveza kojima podliježe Općina Proložac te u slučaju eventualne nezakonite obrade. Pravo na brisanje nije apsolutno pravo i ne primjenjuje se primjerice u slučajevima kad je obrada nužna radi ostvarivanja prava na slobodu informiranja i izražavanja, radi poštivanja zakonskih obveza kojim podliježe Općina Proložac , radi postavljanja, ostvarivanja ili obrane pravnih zahtjeva i slično
* ograničiti obradu podataka, primjerice kada osporavate točnost podataka, sve dok ne provjerimo njihovu točnost
* prenijeti podatke drugom voditelju obrade ako se obrada temelji na privoli ili izvršenju ugovora u kojem ste stranka, odnosno ako se obrada provodi automatizirano i ako je to tehnički izvedivo
* podnijeti prigovor nacionalnom nadzornom tijelu, odnosno Agenciji za zaštitu osobnih podataka (AZOP).

**Traženje pristupa osobnim podatcima koji se odnose na vas ili traženje ispravka vaših osobnih podataka**
Ako želite pristup svojim osobnim podatcima ili smatrate da je došlo do nepravilnosti u obradi osobnih podataka, molimo vas da se obratite Službeniku za zaštitu osobnih podataka.

**Ulaganje prigovora na obradu osobnih podataka**
Ako smatrate da Općina Proložac nema zakonsku osnovu obrađivati vaše osobne podatke, u svakom trenutku možete uložiti prigovor Službeniku za zaštitu osobnih podataka.